Elin Sørum

Elin Åhgren Sørum (født 6. mars 2000) er en norsk fotballspiller fra Tromsø, som spiller for Rosenborg Ballklub.

Klubbfotball 
I tenårene spilte hun for Tromsøklubben IF Fløya, med unntak av ett år hvor hun var innom TUIL. Hun debuterte for Fløyas A-lag i 2. divisjon i 2015. Hun var med å rykke opp til 1. divisjon samme år. I 2017 var hun avgjørende for at Fløya berget plassen i 1. divisjon, med sine to scoringer i siste serierunde.

I desember 2017 ble det kjent at hun signerte for daværende Trondheims-Ørn i Toppserien. 

Før 2020-sesongen ble Trondheims-Ørn en del av Rosenborg, og sesongen ble en opptur for både laget og Sørum. De gikk ubeseiret gjennom sesongen og tok sølv i serien. Sørum fikk prisen for «Årets gjennombrudd» i Toppserien, og scoret også det som ble kåret til «Årets mål». Etter den sesongen signerte hun en ny treårskontrakt med Rosenborg; den nye kontrakten gjorde det mulig for henne å leve av fotballen.

Landslagsfotball 
Sørum har (per 2022) spilt landskamper for Norge i de aldersbestemte klassene J15, J16, J17 og J19.

Referanser

Eksterne lenker 
 

Norske fotballspillere
Fotballspillere for IF Fløya
Fotballspillere for SK Trondheims-Ørn
Fotballspillere for Rosenborg BK Kvinner